**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**dėl klaipėdos miesto savivaldybės tarybos 2020 m. sausio 30 d. sprendimo Nr. t2-24 „Dėl jaunimo iniciatyvų ir programų projektų dalinio finansavimo klaipėdos miesto savivaldybės biudžeto lėšomis tvarkos aprašo patvirtinimo“ pakeitimo**

**1. Sprendimo projekto esmė, tikslai ir uždaviniai.**

Sprendimo projekto tikslas – pakeisti Jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašo (toliau – Aprašas), patvirtintą Klaipėdos miesto savivaldybės tarybos 2020 m. sausio 30 d. sprendimu Nr. T2-24 „Dėl Jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašo patvirtinimo“, atitinkamus punktus, siekiant padidinti Jaunimo iniciatyvų ir programų projektų administracinio vertinimo efektyvumą.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, kuriame numatyta, kad Savivaldybės tarybos priimtus teisės aktus gali sustabdyti, pakeisti ar panaikinti pati Savivaldybės taryba.

Atsižvelgiant į tai, sprendimo projektu siūloma pakeisti Aprašo punktus:

1. pakeisti 32 punktą nurodant, kad administracinės atitikties vertinimą atlieka Savivaldybės administracijos Jaunimo ir bendruomenių reikalų koordinavimo grupė. Atliekant Jaunimo iniciatyvų ir programų projektų procedūras pastebėta, kad yra sunku atrasti Savivaldybės administracijos specialistų, kurie turėtų laiko įsigilinti į projektų peržiūrą.

2. pakeisti 69.5 punktą nurodant, kad lėšų naudoti negalima ilgalaikiam materialiajam ir nematerialiajam turtui įsigyti, kurio vertė viršija 500 Eur. Šiuo punktu siekiama suteikti galimybę jaunimo organizacijoms įsigyti turto, kuris yra reikalingas jų veiklai vykdyti, tačiau paliekamas apribojimas, kad daiktų vertė negali viršyti 500 Eur;

3. pakeisti 69.6 punktą nurodant, kad Savivaldybės biudžeto lėšos negali būti naudojamos kelionių į užsienį išlaidoms apmokėti;

Šiuo metu Apraše nėra tiksliai nurodyta, kad negalima vykdyti kelionių į užsienio šalis.

4. pakeisti 89 punktą nurodant, kad Jaunimo projektų iniciatyvų ataskaitas vertina Savivaldybės administracijos Jaunimo ir bendruomenių reikalų koordinavimo grupė.

5. pakeisti 90 punktą nurodant, kad projektų, kuriems buvo skirtas dalinis finansavimas, vykdytojai privalo projekto įgyvendinimo eigą ir (ar) rezultatus pristatyti miesto bendruomenei. Pristatymui skirtą (-us) posėdį ( -ius) ar renginius organizuoja JRT ir (arba) EJST per 20 darbo dienų nuo ataskaitų pateikimo dienos. “.

Šiuo punkto pakeitimu siekiama patikslinti projektų rezultatų pristatymą miesto bendruomenei organizavimo tvarką.

**3. Kokių rezultatų laukiama.**

Pritarus sprendimo projektui ir patvirtinus Aprašą bus užtikrintas sklandesnis jaunimo iniciatyvų ir programų projektų administravimas.

**4. Sprendimo projekto rengimo metu gauti specialistų vertinimai.**

Nėra

**5. Išlaidų sąmatos, skaičiavimai, reikalingi pagrindimai ir paaiškinimai.**

Sąmatos ir skaičiavimai nepateikiami, kadangi lėšų neprašoma.

**6. Lėšų poreikis sprendimo įgyvendinimui.**

Savivaldybės lėšų nereikės

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – patvirtinus Aprašo pakeitimus bus greičiau atliekamas projektų administracinis vertinimas. Neigiamų pasekmių nenumatoma.

PRIDEDAMA:

1. Jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašo, patvirtinto Klaipėdos miesto savivaldybės tarybos 2020 m sausio 30 d. sprendimu Nr. T2-24, lyginamasis projektas, 11 lapų.

Jaunimo ir bendruomenių reikalų koordinavimo

grupės jaunimo reikalų koordinatorė (grupės vadovė) Aistė Valadkienė

|  |  |
| --- | --- |
|  |  |